SARL-NUUS - SONDAG 20 MAART 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik. 


In die nuus vandag; 
NUWE AMATEURRADIOREGULASIES VOOR DIE DEUR 
RUSSIESE FEDERASIE AANVAAR CEPT-LISENSIERING 


SA AMSAT SE RUIMTESIMPOSIUM SE FINALE PROGRAM NOU OP DIE 
WEB 


DRIE SUBKOMITEES VAN DIE SABS GAAN ASPEKTE VAN KOMMU- 
NIKASIETEGNOLOGIE HANTEER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


NUWE AMATEURRADIOREGULASIES VOOR DIE DEUR 


Volgens die SARL se kontakpersoon by OKOSA word verwag dat die OKOSA- 
Raad die finale regulasies tydens sy vergadering eerskomende Woensdag sal goed- 
keur. Dit beteken dat die nuwe regulasies en die tabel van frekwensietoekennings 
aan amateurradio eerskomende Vrydag, of die Vrydag daarna, in die Staatsko- 
erant gepubliseer kan word. Watter van die aanbevelings van die SARL, wat 
tydens die publieke aanhoring bespreek is, ingesluit is, is onbekend. Die SARL 
se versoek vir inligting is afgewys. 


RUSSIESE FEDERASIE AANVAAR CEPT-LISENSIERING 


Volgende op n besluit deur die Russiese Staatskommissie vir Radiofrekwen- 
sies om om aan te sluit by die CEPT se lisensieooreenkoms vir radioamateurs, 
behoort dit binnekort makliker te wees om amateurradiotoerusting te gebruik 
tydens besoeke aan die Russiese Federasie. 


Die kommissie beplan om werkgroep R A van die CEPT van sy besluit in te lig. 
Werkgroep R A sal gedurende Mei en September vergader. TARU Streek 1 sê dat 
hulle dit as n groot voorwaartse stap beskou wat uiteindelik gebruik van ama- 
teurradio tydens reise wêreldwyd sal toelaat. GEP'T-lisensiëring beteken dat alle 
lande wat hierdie aanbeveling aanvaar, ook elke ander land, wat die ooreenkoms 
aanvaar het, se lisensie aanvaar, maar onderhewig aan beperkings soos wat 


in die ander land mag geld. Suid-Afrika is n ondertekenaar van die CEPT- 
ooreenkoms, en, met publikasie van die nuwe radioregulasies, word teruggekeer 
na volle wederkerigheid. 


SA AMSAT SE RUIMTESIMPOSIUM SE FINALE PROGRAM NOU OP DIE 
WEB 


Kan Suid-Afrika spoedig oor sy eie lanseringsfasiliteite vir satelliete beskik? 
Twee nuwe amateursatelliete wat in Suid-Afrika ontwerp en gebou gaan word, 
otvangerontwerp vir die SKA is op die voorpunt in Suid-Afrika en 'RaDAR- 
Rapid Deployed Amateur Radio'- is slegs vier van die baie voordragte wat by 
die 2011 SA AMSAT se ruimtesimposium wat op Saturday 2 April 2011 by die 
Talk 100 Auditorium in Vodaworld in Midrand aangebied sal word. 


Die simposium bied n platform vir bespreking en interaksie op verskeie as- 
pekte van ruimte vir beide professioneles en amateurs wat belangstel in die baie 
fassinerende aspekte van ruimteaktiwiteite. Die simposium sal geopen word 
deur Dr Sandile Malinga, die HUB van die onlangs gestigte Suid-Afrikaanse 
Nasionale Ruimteagentskap met n sleuteltoespraak. 


Om vir die simposium te registreer, besoek www.amsatsa.org.za vir besonder- 
hede en die registrasievorm. Die besprekingskoste is R300 tot 26 Maart, daarna 
R350. Vir studente is registrasie R275. Hierdie bedrae sluit n middagete en 
verversings in. 


DRIE SUBKOMITEES VAN DIE SABS GAAN ASPEKTE VAN KOMMU- 
NIKASIETEGNOLOGIE HANTEER 


Die tegniese komitee TOT74 van die SABS het drie subkomitees in die lewe geroep 
met die opdrag om te werk aan standaarde vir kommunikasietoerusting. Komi- 
tee TC74AD is vir amateurradio van besondere belang aangesien dit sy taak is 
om standaarde op te stel vir kommunikasiestelsels wat van die elektromagnetiese 
spektrum gebruik maak. TCT74 sal as die oorsigtelike komitee bly voortbestaan. 


Aan die KLK-front oorweeg Eskom die gebruik van kraglynkommunikasie in 
die frekwensiegedeelte tot 50 kHz vir afstandbeheer van die netwerk en vir me- 
tering. Lede van TCO62, TC73, TGC74 en TCS80 sal binnekort byeenkom om te 
bespreek wat die proses sal wees wat gevolg moet word ten einde n standaard 
op te stel. Die kwessie van breëband-KLK word tans gehanteer deur n gesa- 
mentlike werkgroep van TGC 738 en TCS0. Hierdie werkgroep, genoemd WG6, is 
onder voorsitterskap van die SARL-verteenwoordiger, Hans van de Groenendaal, 
ZSGAKV. Dit word as onwaarskynlik beskou dat die werk oor Breëband-KLT 
verskuif sal word na die groep wat lae frekwensie KLK hanteer. 

Die terme KLK en KLT is verwarrend. OKOSA gebruik KLT vir die breëband- 
toepassing terwyl in die kragbedryf die term KLK gebruik word. Die prinsiep 
van bedryf is dieselfde, dit is net die frekwensies wat gebruik word wat verskil- 
lend is. 


KLK op lae frekwensie is nie n bedreiging vir amateurradio nie terwyl die hoë 


frekwensie weergawe potensieel n warboel op die HF-bande kan veroorsaak. Fi- 
nale regulasies wag steeds op beoordeling deur die Raad van OKOSA. Alhoewel 
die konsepregulasies nie die uitkeping van amateurfrekwensie insluit nie, is daar 
aanvaarbare versagtende reëls ingesluit sou radioamateurs steurings van KLK 
ondervind. 


VERANDERING IN DIE SARL SE RAAD 


Louw Erasmus, ZS6LME, het uit die SARL se Raad bedank en het ook sy 
nominasie vir verkiesing tot die 2010/2011-Raad teruggetrek. SARL President, 
Dennis Green, het Louw se bedanking bekend gemaak op die strategiese indaba 
wat verlede week gehou is, het Louw bedank vir sy bydrae tot die SARL en 
amateurradio en het hom n voorspoedige toekoms toegewens. 


AJV-DOKUMENTASIE 


Die Algemene Jaarvergadering van die SARL sal tydens die Nasionale Kon- 
vensie op 16 April 2011 gehou word. Die agenda, finansiële verslae en ander 
AJV-dokumente is nou beskikbaar vir aflaai van die lede-alleen afdeling van 
www.sarl.org.za. Kies die knoppie vir lede alleen bo regs op die tuisblad en 
sleutel u P.I.N. in. 


KOMPETISIENUUS 


Die finale uitslae van die SARL se digitale kompetisie wat op 27 Februarie gehou 
is, is as volg: 


1ste ZS6A, 494 punte 2de ZS6GRL, 443 punte 3de ZS6WR, 335 punte dde 
ZSGAKU, 312 punte 5de ZS21, 264 punte 


Die wenner van die trekking vir die geluksprys is Peter Roos, ZS6PGR. 
Veels geluk aan al die wenners. 

Die volle besonderhede sal in HF Happenings gepubliseer word. 

HAMNET GESIMULEERDE NOODKOMPETISIE 6 MAART, 2011:03:18: 
Negentien logstate en een kontrolestaat is ontvang. 

Puntetellings is as volg: 


Enkeloperateur stilstaande mobiel: ZSAN, 1 896 punte ZRADEF, 1 030 punte 
ZSGAGF, 630 punte ZS4BS, 228 punte 


Single operator Base Station: ZS5ML, 1 320 punte ZS?2A ,1 260 punte ZS6GYH 
1 200 punte ZS6ADY, 1 100 punte ZS$5DU, 1 072 punte ZS6OARG@ ,1 005 punte 
ZS2J, 882 punte ZS6JDV, 780 punte ZS6NJV, 465 punte ZS4TW, 370 punte 
ZS2EC, 350 punte ZR6MS, 330 punte ZR6DHGC, 144 punte 


Enkeloperateur draagbaar: ZS2U, 738 punte ZSGBNE, 396 punte 
Daar was geen inskrywings vir multi-operateur draagbare stasies nie. 


Wenner van die gelukstrekking is ZS2A. 


HEF VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak middelmatig 
is. Sonvlek 1 169 het met `n reuse uitbarsting op die 16de Maart ons vaar- 
wel toegeroep. Nuwe sonvlek 1 173 is in die Suidelike halfrond en besit tans 
nie die vermoë om sonfakkels te genereer nie. Die effektiewe sonvlektelling sal 
vandeesweek na verwagting ongeveer 30) wees. 


15 m is die beste keuse vir DX gevolg deur 20 m. Met die verhoogde sonaktiwiteit 
sal 10 m ook van tyd-tot-tyd verassings oplewer. Smiddae en tot na die son gesak 
het gaan die toestande na Indië goed wees. Smiddae gaan toestande eers op 15 
m en dan later op 20 m na Europa toe goed wees. Kontakte met Australië is 
na, sonsondergang op 20 m moontlik. Kontakte met die VSA is gedurende die 
aand moontlik. 15 en 20 m-openinge na Brasilië en Suid-Amerika is smiddae 
moontlik. Met die goeie 15 en 20 m-openinge gaan 17 m vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


20 Maart - SARL BHF/UHF analoog- en digitale kompetisie nog aan die gang en 
eindig vanmiddag 12:00 SAT. 25 Maart - SAiSAT Inligtingsessie by die NARS. 
2 April - SA AMSAT se Ruimtesimposium by Vodaworld, bespreek nou by 
www.amsatsa.org.za. 15-16 April SARL Nasionale Konvensie te Vaal Univer- 
siteit vir Tegnologie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin die Suid-Afrikaanse Radioliga wat deur George, 
ZSONE, saamgestel is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


